" Maka pĕrgi-lah Tuan Milne ka-rumah Tuan Thomsen mĕmbandingkan surat itu, maka sabĕntar lagi datang-lah Tuan Milne itu dĕngan tersĕnnyumsĕnnyum, maka kata-nya, " Ini surat ada sama, dia punya surat itu ada bĕrtambah-tambah, maka kata-nya, 'Kitab kamus itu tiada bĕtul, dia turut adat Malayu mĕngeja salah.' " Maka jawab-ku, " Tuan Marsden itu tĕrmashhur pandai pada masa ini, maka itulah ia mĕmbuat kitab kamus itu yang tĕrpakai dalam sĕgala nĕgĕri Malayu, maka jikalau kitab itu dia kata salah, apa lagi sahaya ini?